पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के बठिंडा जिले के तलवंडी में अवैध संबंधों के शक में शख्स की हत्या किए जाने का मामला सामने आया है। वारदात रामा मंडी के गांव रामसरा में अंजाम दी गई। आरोप महिला के पति पर लगे हैं, जिसे गिरफ्तार कर लिया गया है। वारदात में इस्तेमाल हथियार भी बरामद कर लिया गया है। पुलिस मामले की गहराई से जांच करने में जुटी है।
मिली जानकारी के अनुसार, गुरुवार देर रात एक शख्स का खून से लथपथ शव मिला। जांच पड़ताल में पता चला है कि मृतक को किसी ने फोन करके बुलाया था, उसके बाद वह वापस नहीं लौटा। परिजनों ने गुमशुदा होने की शिकायत दी थी। जिसकी जांच करते हुए शव बरामद हुआ। परिजनों ने फोन करके बुलाने वाले पर हत्या करने के आरोप लगाए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn